MHAL-sjtrieëk

D'r MHAL-sjtrieëk is 't sjtedelèk kerngebied van de Euregio Maas-Rien tösje de sjtaej Mestreech/Haeële - Aoke - Luuk - Hasselt/Genk.

De Internationaal Commissie van d'r MHAL-sjtrieëk is belast mèt 't opsjtèlle van 'n ruimtelèk oontwikkelingsperspectief väör dit gebied, dat driej leng en driej taalgebiede umvat. In Europese context kan dit gebied deens doeë es klèngsjalèg paradigmatisch väörbeeld. Typisch an dis grensgebiede is dat ze wied van de nationaal centra liegke en de dao-oet volgende marginale positie haant. 't MAHL-gebied liegkt dao-en-taege, nèèt op de lètste plaatsj in historisch opzich, in 't centrum van West-Europa en haat dus alles te winne bie 'n Europese samewèrking.

'n Historisch grensgebied wie d'r MHAL-sjtrieëk is gèèn grensgeval van oondergesjikt lokaal-anekdotisch belang, want in 't waeltdèèl Europa, dat zoeväöl naties op z'n groondgebied haat en däör zoeväöl grenze wert gesjnaeje, make grensgebiede 'n neet te verwaarloze dèèl van 't totaal oet.

 Literatuur 
J. Th. Leerssen, J.C.G.M. Jansen, L. Jacobs, Historische doorkijk op het MHAL-gebied, Sjtichting Maaslandse Monografieën, Mestreech, 1994, ISBN 90-801018-6-9
Fédéralisme-Régionalisme, Mobilités et identités dans L'Eurégio Meuse-Rhin, Universitèèt Luuk, 2002-2003 ISSN = 1374-3864 
 Bevat vief artikele: twieë in 't Engelsj, W. Rutten en A. Knotter en driej in 't Fraans S. Pasleau, P. Italiano, M. Jaquemain mèt 'n inleiding va Pierre Verjans en M. Jaquemain.)

Categorie:Europese Unie
Categorie:Geografie van Belsj Limburg
Categorie:Geografie van Nederlands Limburg
Categorie:Aoke
Categorie:Genk
Categorie:Hasselt
Categorie:Heële
Categorie:Luuk
Categorie:Mestreech